# Bjelovar

### Izvor: Wikipedija

Bjelovar
Županija | Bjelovarsko-bilogorska
Broj stanovnika (2001.) | 41.869
Poštanski broj | 43000
Gradonačelnik/ca | Đurđa Adlešić
Bjelovar Bjelovar na karti Hrvatske

Bjelovar je grad u Hrvatskoj, središte Bjelovarsko-bilogorske županije.

## [uredi] Gradska naselja

Grad Bjelovar obuhvaća 31 naselje (stanje 2006), to su: Bjelovar, Breza, Brezovac, Ciglena, Galovac , Gornji Tomaš, Gudovac, Klokočevac, Kokinac, Kupinovac, Letičani, Mala Ciglena, Malo Korenovo, Novi Pavljani, Novoseljani, Obrovnica, Patkovac, Plavnice Gornje, Plavnice Stare, Prespa, Prgomelje, Prokljuvani, Puričani, Rajić, Stančići, Stari Pavljani, Tomaš, Trojstveni Markovac, Veliko Korenovo, Zvijerci i Ždralovi.

## [uredi] Zemljopis

Grad Bjelovar je smješten na visoravni u južnom dijelu Bilogore (Sjeverozapadna Hrvatska) na 135 metara nadmorske visine. Bjelovar je sjedište Bjelovarsko-bilogorske županije, ali i prirodno, kulturno i političko središte ovog kraja.

Bjelovar je i raskrsnica putova ovog kraja. Sijeku ga ceste od Zagreba za Osijek, zatim iz Varaždina i Koprivnice preko Čazme do Ivanić Grada i auto-ceste, a preko Daruvara na jednu stranu, za Viroviticu, a na drugu stranu za Pakrac i Lipik. Na kakvom se važnom prometnom pravcu nalazi Bjelovar, govori i početak izgradnje brze ceste Zagreb - Bjelovar - Virovitica, koja će Bjelovar još približiti Zagrebu, ali će biti i snažan poticaj razvoju gospodarstva.

Grad Bjelovar zauzima ukupnu površinu od 191,9 km2 a administrativno obuhvaća još 31 naselje. Na tom prostoru danas živi oko 42.000 stanovnika.

Sa sjeveroistočne strane Grada Bjelovara nalazi se duga i niska gora Bilogora, čija je prosječna visina od 200 do 250 m nadmorske visine.

Bjelovar se smjestio u sjeveroistočnom rubnom dijelu plodne lonjsko-ilovske zavale, podno jugozapadnih obronaka Bilogore. Položen je između rječica Bjelovacke i Plavnice. Područja lonjsko-ilovske zavale nije visinski ujednačeno pa se njezina visina kreće između 120 i 160 m nadmorske visine.

Visoravan je nastala plitkim nadsvođenjem, no pri njenom oblikovanju sudjelovali su i rasjedni procesi. U sastavu su pliocenski pjeskuljasti lapori i pješčanici s mjestimičnim manjim naslagama lignita. Starije kamenje nigdje ne dopire do površine. Kristalinske stijene su otkrivene u dubokim bušotinama.

Grad Bjelovar je klimatski prijelazan prostor umjereno kontinentalnih obilježja. Zime u ovom prostoru su umjereno hladne, a ljeta su topla.Pretežno je povoljan godišnji raspored padalina, a iznosi oko 900 mm godišnje.

Od vjetrova puše sjevernjak, koji je karakterističan za zimu, a istočnjak postaje jači u proljetnim mjesecima i vrlo je hladan, a može puhati i nekoliko dana neprekidno. Ljetni vjetar koji otprilike puše od lipnja do kolovoza je južni, topao, te povećava relativnu vlagu i prethodi kiši.

Srednja godišnja temperatura u Gradu Bjelovaru je oko 12° C, srednja siječanjska -0,4° C, a srednja srpanjska 20,6° C.

## [uredi] Stanovništvo

27.783 u samom gradu, a s okolicom 42.753, uključivo i radnike u inozemstvu.

## [uredi] Uprava

## [uredi] Povijest

### [uredi] Nastanak grada

rimski reljef iz Bjelovara

Na području Bjelovara nađeni su artefakti iz starorimskog doba.

Krajem 14. i početkom 15. stoljeća u ovom već gusto naseljenom području nalaze se mnogi plemoćki i crkveni posjedi. U neposrednoj blizini današnjeg Bjelovara nalaze se crkvene župe u Korenovu, Velikim Sredicama, Pavljanima, Međurači i Novoj Rači.

U to doba može se smjestiti začetak Bjelovara koji se prvi put spominje u zasad nepouzdanom zapisu iz 1413. godine.

Nadiranjem Turaka u 15. i 16. stoljeću ovaj kraj postaje "ničija zemlja" te neprestano prelazi iz ruke u ruku. Stanovništvo se razbježalo i život se uglavnom odvija u malim utvrdama duž nestalne granice s Turcima. Tada je na području Varaždinskog generalata osnovana proslavljena 16. pješačka pukovnija.

Prvi zapovjednik te slavne pukovnije bio je 1538. godine Nikola Jurišić od Kisega. U velikom ratovanju 1591. do 1594. godine hrvatska je vojska konačno zaustavila prodiranje Turaka. Nakon poraza kod Siska bili su potisnuti iz Posavine. Širok pojas zemlje od Moslavine i Čazme do Drave ponovno je u hrvatskim rukama. Podižu se nove utvrde i počinje naseljavanje i oživljanje Krajine. Jedna takva utvrda bio je i Bjelovar.

U pismu križevačkog generala Ivana Herbersteina 1666. godine dvorskom ratnom vijeću spominje se "G'schloss Bellovar" oko kojega su se vodili bojevi s doseljenim Vlasima. Slavonska krajina je u 16. i 17. stoljeću bila razdijeljena u četiri kapetanije - Križevci, Ivanić, Koprivnica i Đurđevac, a svaka kapetanija u vojvodstva.

Jedan je časnik kao zapovjednik vojvodstva s vojnicima stanovao u utvrdi Bjelovar. Te su četiri kapetanije spojene 1749. godine u dvije pukovnije: 5. križevačku i 6. đurđevačku, koje su se sto godina kasnije, 1872. godine, ponovno spojile u 16. varaždinsku pješačku pukovniju. Zapovjednik te nove pukovnije bio je pukovnik Peter Csikos von Sessia, otac slavnoga hrvatskog slikara Bele. Ta je pukovnija 1919. godine preimenovana u 42. bjelovarski pješadijski puk. Polovicom 18. stoljeća posvuda su u Vojnoj krajini zaredale bune krajišnika zabrinutih za svoje pravice, koje su im bile ograničene novim odredbama carskoga dvora. Severinska buna, koja je dobrano uzdrmala Varaždinski generalat, krvavo je ugušena 1755. godine pa je odmah nakon toga carica Marija Terezija odredila da se u središtu krajiških pukovnija sagradi snažno vojno uporište - Novi Varaždin.

Prema zamisli generala Filipa Becka graničari su već 1756. godine počeli graditi novi grad. O tome Baltazar Adam Krčelić u svojim Annuama piše:

"Osim toga između Severina i Rače, u mjestu zvanom Bjelovar, podigne uz silan trud jadnih ljudi stanove za pripadnike štaba i tvrđavu, gdje su imali stanovati i pijaristi. Do kraja ove godine sagrađeno je više kuća, tako da su se malo kasnije viši oficiri mogli preseliti iz Križevaca; građenje se nastavlja. Beck naredi, da se to mjesto ne smije nazivati Bjelovar, nego Novi Varaždin, pod prijetnjom kazne, ako ga bude tko drukčije nazivao.

(...)Novi Varaždin ili Bjelovar neće pružati nimalo sigurnosti, jer se sve gradi od drva, pa će prema tome jednom otvoriti put neprijatelju na uništenje ove naše domovine. U tim novim tvrđavama ništa nije čvrsto, staro će se rušiti i propadati, a osim što se prave beskorisni troškovi domovina se izlaže opasnosti. Dali višnji Bogovi da to ispadne drukčije!"

Beck je, ne osvrčući se na pritužbe i prigovore, bjelovarsku utvrdu sagradio na visoravni okruženoj močvarama koje su ipak pružale sigurnost. Grad je sagrađen gotovo u jednome dahu.

Od manifestacija imamo Terezijanu, koja se održava u čast carice Terezije koja je osnovala grad kao vojno središte davne 1756.godine.

## [uredi] Gospodarstvo

## [uredi] Slavni ljudi

- Bojan Navojec - glumac, IMDB
- Goran Navojec - glumac, IMDB
- Goran Tribuson - književnik, IMDB
- Snježana Tribuson - redateljica, IMDB
- Petar Preradović- pjesnik, političar
- Rudolf Vimer (1863. - 1933.) - svećenik, bivši rektor Zagrebačkog sveučilišta, bivši sveučilišni profesor i dekan Bogoslovnog fakulteta, akademik, poliglot, pisac i dobrotvor.
- Hrvoje Horvat- rukometaš
- Boris Buzančić- glumac, bivši gradonačelnik Zagreba
- Nasta Rojc- akademska slikarica
- Pavle Kolarić- isusovac, umro na glasu svetosti
- Saša Tkalčević- prvi hrvatski pobjednik Big Brothera
- Ivan Gubijan- atletičar, bacač kladiva, osvojio je srebrnu medalju na Olimpijskim igrama u Londonu, 1948.
- Zoran Mamić- nogometaš NK Dinama Zagreb, osvojio treće mjesto na Svjetskom prvenstvu u nogometu sa hrvatskom nogometnom reprezentacijom.
- Mirjana Hrga- tv-voditeljica
- Petar Gorša- mlada nada hrvatskoga sporta, svjetski juniorski viceprvak u streljaštvu, aktualni europski juniorski prvak
- Ferdo Rusan- glazbeni amater, pjesnik, ilirac
- Mato Lovrak- hrvatski književnik
- Ivan Trnski- hrvatski političar, ilirac, počasni građanin grada Zagreba, župan, književnik, prvi predsjednik Društva hrvatskih književnika
- Đuro Sudeta- hrvatski književnik
- Edo Murtić- hrvatski slikar
- Rada Šešić- scenaristica, redateljica i filmska kritičarka
- Mirko Sabolović- hrvatski romanopisac, književnik i scenarist
- Vojin Bakić- hrvatski kipar
- Stanko Banić- hrvatski katolički svećenik
- Krsto Špoljar- hrvatski književnik
- Boško Petrović- jazz glazbenik, dobitnik životne nagrade porin
- Momčilo Bajagić - Bajaga- glazbenik
- Silvije Degen- odvjetnik, političar, predsjednik Kluba Zagrepčana [1]
- Željko Sabol- pjesnik, povjesničar umjetnosti, leksikograf
- Nataša Vezmar- sportašica (taekwondo)
- Andriana Škunca- hrvatska književnica
- Rudolf Bićanić- ekonomist, gospodarski povjesničar, sociolog sela i političar
- Vladimir Stahuljak- hrvatski skladatelj, orguljaš i zborovođa
- Ana Kozić - hrvatska sportašica (taekwondo)
- Ivša Lebović - hrvatski političar i odvjetnik
- Miroslav Kržak - sveučilišni profesor informatologije i arhivistike
- Petar Biškup Veno - narodni heroj
- Bogdan Diklić - glumac Jugoslavenskog narodnog kazališta u Beogradu.
- Mario Petreković - hrvatski radijski i tv-voditelj, komičar.

## [uredi] Spomenici i znamenitosti

- Lug, Barutana, Borik - spomen područja poginulih u ratu;
- kameni paviljon na glavnom trgu- najveći kameni paviljon u Europi;
- Terezijana - manifestacija koja se održava svake godine u šestom mjesecu u čast carici Tereziji koja je osnovala grad Bjelovar kao vojno središte davne 1756.godine;
- Bok fest - Bjelovarsko otvoreno kazalište, period kada stanovnici grada Bjelovara, a i šire okolice mogu sudjelovatu u predstavama na daskama koje život znače uz poznate i priznate glumce...

## [uredi] Obrazovanje

Srednje škole: medicinska, gimnazija, trgovačka, ugostiteljsko-prehrambena, ekonomska, obrtnička, tehnička i glazbena srednja škola. Od fakulteta u Bjelovaru je prisutan Ekonomski fakultet Rijeka.

## [uredi] Kultura

## [uredi] Sport

Atletika

Atletika je dugo prisutna u gradu Bjelovaru. Početak datira u vrijeme poslije 2. svjetskog rata, kada se atletika nalazi kao sekcija u sklopu DTO "Partizan" Bjelovar (u DTO "Partizan" su tada bili prisutni i rukomet, boks, hrvanje i mnogi drugi sportovi).

1962. godine DTO "Partizan" postaje društvo za športsku rekreaciju. Djelovanje atletske sekcije se nastavlja sve do 1980. godine kada se zbog izvanrednih rezultata osamostaljuje i postaje atletski klub "Bjelovar".Atletski klub "Bjelovar" i danas ima zapaženu ulogu u hrvatskoj kraljici sportova te bilježi vrijedne rezultate. Izdvajamo neke od podataka: AK "Bjelovar" je vlasnik 13 državnih rekorda, 31 atletičarki i atletičara iz kluba je ostvarilo 82 nastup za reprezentaciju Hrvatske. Na državnim prvenstvima osvojeno je ukupno 377 medalja od toga 109 zlatnih, 115 srebrenih i 144 brončane. To su samo neki od vrijednih rezultata koje su bjelovarski atletičari ostvarili tijekom vremena.

Od 2001. godine bjelovarska publika može uživati u štafetnoj utrci 4x600m za mlađe juniorke i juniore koja se trči oko centralnog gradskog parka. Ova utrka se održava svake godine u povodu Dana Grada Bjelovara.

Rukomet

Bjelovar je poznat po RK "Bjelovaru" (dok je djelovao pod imenom "Partizan") ([2]), o čemu govori naslov europskog prvaka iz 1972. i desetak naslova prvaka države.

Nogomet

NK Bjelovar

HNK Mladost (Ždralovi)

## [uredi] Vanjske poveznice

- Bjelovar.hr
- Bjelovar.com
- Bjelovar.net
- Što mladi mogu pokazati starijima - grad Bjelovar
- Zanimljiv opis Bjelovara u Hrvatskoj enciklopediji iz 1887. godine

Dobavljeno iz "http://hr.wikipedia.org../../../b/j/e/Bjelovar.html"

Kategorije: Hrvatski gradovi | Naselja u Bjelovarsko-bilogorskoj županiji | Bjelovar

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Česky
- Deutsch
- English
- Esperanto
- Magyar
- Italiano
- Молдовеняскэ
- Nederlands
- Polski
- Português
- Română
- Русский
- Srpskohrvatski / Српскохрватски
- Српски / Srpski